**Kúpna zmluva**

uzatvorená podľa § 409 a  nasl. Zákona 513/1991 Z.z. Obchodného zákonníka v znení neskorších predpisov (ďalej len „zmluva“)

# **I. ZMLUVNÉ STRANY**

1.KUPUJÚCI: Skládka odpadov Rajeckého regiónu, združenie

Sídlo: Námestie SNP 18/18, 015 01 Rajec, SR

IČO: 31930387

DIČ: 2020469499

Registrácia: Register záujmových združení PO vedený MV SR

bankové spojenie: VÚB, a.s.

číslo účtu: SK64 0200 0000 0000 7263 4432

v mene koná: Mgr. Anna Paulinyová, predseda

číslo telefónu: 0903 244 273

e-mail: skladka.rajec@gmail.com

ďalej v texte len "kupujúci"

2.PREDÁVAJÚCI:

Názov:

Sídlo:

Štatutárny orgán:

IČO:

DIČ:

IČ DPH:

Zapísaný:

Bankové spojenie:

IBAN:

Osoby oprávnené rokovať:

Tel., e-mail:

ďalej v texte len "predávajúci"

# **II. PREDMET ZMLUVY**

1. Predmetom tejto Zmluvy je úprava práv a povinností jej účastníkov, ktoré vzniknú pri ich vzájomnej spolupráci v rámci plnenia tejto zmluvy – dodávky tovaru. Zmluva je uzatvorená na základe ustanovení zákona č. 343/2015 Z.z. o verejnom obstarávaní v znení neskorších predpisov ako výsledok zadávania zákazky s názvom: “Vozidlo na zvoz komunálneho odpadu”.

2. Za podmienok upravených touto zmluvou sa predávajúci zaväzuje dodať tovar, odovzdať ho riadne a včas kupujúcemu a kupujúci sa zaväzuje tovar prevziať a zaplatiť predávajúcemu dohodnutú odplatu – kúpnu cenu.

3. Špecifikácia tovaru, ktorý sa predávajúci zaväzuje dodať kupujúcemu je špecifikovaný v prílohe č.1 tejto zmluvy.

4. Predávajúci zabezpečí dodávku tovaru a ďalšie zmluvné plnenia za pomoci vlastných technických a personálnych prostriedkov na miesto určenia: Skládka odpadov Rajec. Kupujúci poskytne predávajúcemu potrebnú súčinnosť na úspešné splnenie tejto zmluvy.

5. Pri dodávke tovaru bude predávajúci vychádzať z pokynov kupujúceho.

6. Predávajúci sa zaväzuje dodať tovar a vykonať činnosti podľa tejto zmluvy s odbornou starostlivosťou, vo vlastnom mene a na vlastnú zodpovednosť a nebezpečenstvo.

7. Predávajúci zodpovedá za dodržanie termínov a kvalitu dodaného tovaru a vykonaných prác v rámci plnenia tejto zmluvy. Predávajúci zodpovedá za škodu spôsobenú pri plnení tejto zmluvy alebo v súvislosti s ním na majetku kupujúceho, na majetku tretích osôb a na živote a zdraví osôb, predávajúci zodpovedá aj za škodu, ktorá vznikne v dôsledku nedodržania povinností upravených platnou legislatívou.

8. Predávajúci vykoná v rámci svojich zmluvných dodávok tiež všetky potrebné vedľajšie pomocné a dodatočné činnosti, ktoré nemusia byť explicitne v podkladoch uvedené, ale pre úplnú, vecnú a odbornú realizáciu zmluvných dodávok a výkonov, resp. pre ich funkčnosť, sú nevyhnutné.

9. Výrobky a materiály určené na dodávku podľa tejto zmluvy je predávajúci povinný dodať bez akýchkoľvek nárokov, práv či výhrad tretích osôb.

# **lll. CENA**

1. Cena za plnenie predmetu zmluvy je stanovená dohodou zmluvných strán v zmysle Zákona NR SR č. 18/1996 Z.z. o  cenách v znení neskorších predpisov a  vyhlášky MF SR č. 87/1996 Z.z., ktorou sa vykonáva Zákon o  cenách v znení neskorších predpisov (ďalej Zákon o cenách) ako cena maximálna a  je doložená rozpisom ceny uvedeným v  ponuke uchádzača – podrobným rozpočtom, ktorý tvorí prílohu č.2 tejto zmluvy.

2. Spôsob určenia ceny je v súlade s § 2 Zákona o  cenách založený na cene obchodného, alebo sprostredkovateľského výkonu, ekonomicky oprávnených nákladov a  primeraného zisku.

1. Cena za dodávku predmetu zmluvy celkom je:

Cena celkom bez DPH **.................** EUR (slovom: ................................ EUR a ................... centov)

DPH 20 % **...................** EUR (slovom: ....................................... EUR a ................... centov)

**Cena celkom s  DPH ....................... EUR (slovom: ............................. EUR a ............... centov)**

Cena platí pri dodržaní dojednaných kvalitatívnych a dodacích podmienok a sú v  nej zohľadnené všetky podmienky kupujúceho uvedené v  súťažných podkladoch pre verejné obstarávanie podľa tejto zmluvy.

Predávajúci bude faktúrovať DPH podľa právnych predpisov SR platných v dobe dodania tovaru a fakturácie.

1. Cena uvedená v  ods. 3 tohto článku pokrýva všetky zmluvné záväzky (vrátane záväzkov týkajúcich sa dodávky tovarov, dielov, materiálov, výrobkov alebo služieb), náležitostí, prípadných funkčných skúšok, resp. skúšobnej prevádzky a  vecí nevyhnutných k  riadnemu vykonaniu a  odovzdaniu predmetu tejto zmluvy do užívania.
2. Všetky platby sa budú uskutočňovať bezhotovostne.
3. Kupujúci uhradí predávajúcemu celkovú cenu za dodávku tovaru nasledovne:
4. Celkovú kúpnu cenu uhradí kupujúci po dodaní tovaru, po podpísaní preberacieho protokolu, a  to na základe konečnej faktúry (za komplexné dodanie predmetu kúpy podľa čl. II. bod 3. tejto zmluvy) vystavenej predávajúcim, ktorá bude obsahovať všetky náležitosti daňového dokladu v  súlade s § 71 zákona NR SR č. 222/2004 Z.z. o  dani z  pridanej hodnoty v znení neskorších predpisov:
5. obchodné meno a  sídlo, IČO, DIČ a IČ DPH predávajúceho
6. meno, sídlo, IČO, DIČ a  IČ pre DPH kupujúceho,
7. číslo zmluvy,
8. číslo faktúry,
9. dátum uskutočneného faktúrovaného plnenia,
10. dátum vyhotovenia faktúry,
11. deň odoslania a  splatnosti faktúry,
12. označenie finančného ústavu a  číslo účtu, na ktorý sa má platiť (musí byť v  súlade s  touto zmluvou,
13. označenie tovaru,
14. názov projektu
15. ITMS kód projektu,
16. súpis dodávok podpísaných kupujúcim,
17. výšku ceny DPH, sadzbu DPH, celkovú faktúrovanú sumu vrátane DPH,
18. podpis oprávnenej osoby (prípadne s pečiatkou v  zmysle oprávnenia konať v  mene podnikateľa).

5. Fakturácia sa vykoná po položkách v zmysle oceneného položkového súpisu predloženého v ponuke. Fakturovaná suma sa zaokrúhľuje na dve desatinné miesta, t.j. na centy.

6. Faktúra vrátane príloh bude kupujúcemu doručená v piatich rovnopisoch – origináloch do 15 dní od dátumu plnenia predmetu zmluvy.

7. V prípade, že faktúra nebude obsahovať náležitosti uvedené v predchádzajúcich odsekoch, kupujúci je oprávnený vrátiť ju predávajúcemu na doplnenie. V takom prípade nová lehota splatnosti faktúry začne plynúť dňom doručenia opravenej faktúry kupujúcemu.

8. Lehota splatnosti faktúry je 60 dní odo dňa doručenia faktúry kupujúcemu. Za deň doručenia sa považuje deň, v ktorý je doručená faktúra prevzatá kupujúcim osobne alebo na základe návratky.

9. Kupujúci neposkytne predávajúcemu na predmet plnenia zmluvy preddavky.

10. Ak kupujúci neuhradí faktúru za predmet plnenia v termíne podľa tejto zmluvy, je povinný uhradiť predávajúcemu úrok z omeškania vo výške 0,05% z čiastky neuhradenej faktúry za každý kalendárny deň omeškania po lehote splatnosti.

**IV. TERMÍN ZHOTOVENIA A  DODACIE PODMIENKY**

1. Predávajúci sa zaväzuje realizovať dodávku tovaru, špecifikovaného v  prílohe č.1 tejto zmluvy v lehote do **………. dní od účinnosti kúpnej zmluvy**. Kúpna zmluva je účinná dňom doručenia objednávky predávajúcemu.

2. Miestom dodávky tovarov je Skládka odpadov Rajeckého regiónu.

3. Predávajúci splní zmluvný záväzok dodať tovar podľa tejto zmluvy riadnym dodaním a odovzdaním predmetu plnenia zmluvy kupujúcemu nasledovne:

a) Predávajúci odovzdá a kupujúci preberie dodaný tovar schopný samostatného užívania podľa zmluvy na samostatnom odovzdaní a prevzatí v  mieste dodávky tovaru.

b) Ku dňu odovzdania predávajúci pripraví všetky doklady potrebné k odovzdaniu, doklady o vykonaných skúškach, atesty, certifikáty, návody na obsluhu, záručné listy atď.

c) O odovzdaní a prevzatí predmetu plnenia spíše kupujúci spoločne s predávajúcim preberací protokol o odovzdaní a  prevzatí plnenia.

d) Ak kupujúci odmietne predmet plnenia prevziať, spíše kupujúci a predávajúci zápisnicu, v ktorej uvedú svoje stanoviská a ich odôvodnenie.

e) predávajúci zaškolí osobu určenú na obsluhu dodávaných strojov v potrebnom rozsahu.

**V. ZODPOVEDNOSŤ ZA VADY**

1. Predávajúci zodpovedá za to, že predmet plnenia zmluvy je dodaný podľa podmienok tejto zmluvy, a  že v  lehote prevzatia a  počas záručnej lehoty bude mať dohodnuté vlastnosti, že zodpovedá platným technickým predpisom, vyhláškam a  zákonom vzťahujúcim sa na predmet plnenia a  nemá vlastnosti, ktoré by rušili, alebo znižovali hodnotu alebo schopnosť jeho používania. Predávajúci zodpovedá aj za vady tovaru, ktoré sa vyskytnú na tovare počas trvania záručnej lehoty. Pokiaľ v tejto zmluve nie je uvedené inak, pre rozsah zodpovednosti a  spôsob riešenia reklamácií platia ustanovenia všeobecne záväzných právnych predpisov.

2. Záručná lehota je 24 (dvadsaťštyri) mesiacov na všetky dodané tovary od momentu prevzatia dodaného tovaru kupujúcim. Kupujúci a predávajúci týmto zhodne vyhlasujú, že sa na záručnej dobe vzťahujúcej sa na dodaný tovar výslovne dohodli.

3. Reklamáciu je kupujúci povinný v primeranej lehote uplatniť u predávajúceho písomne s uvedením závady. Za písomné uplatnenie reklamácie sa považuje aj uplatnenie reklamácie faxom, elektronickom poštou prostredníctvom e- mailu alebo elektronickej schránky, pričom sa nevyžaduje zaručený podpis. Predávajúci sa zaväzuje obratom faxom alebo elektronickou poštou oznámiť kupujúcemu obdržanie reklamácie. V prípade neodpovedania predávajúceho sa považuje reklamácia doručená prostredníctvom využitia fiktívneho doručenia.

4. Nebezpečenstvo škody na dodanom tovare znáša predávajúci až do protokolárneho odovzdania tovaru kupujúcemu.

5. Predávajúci je zodpovedný za všetky škody na predmete plnenia spôsobené vlastným zavinením, jeho prevádzkovou činnosťou alebo zavinením alebo prevádzkovou činnosťou jeho poddodávateľov počas ich pracovných postupov, ktoré vykonal za účelom plnenia záväzkov pri odstraňovaní vád a opravách počas záručnej lehoty a vzniknuté škody je na vlastné náklady povinný odstrániť.

6. Predávajúci je povinný uhradiť škody vzniknuté v súvislosti s uplatnením vád počas záručnej lehoty.

7. Predávajúci zaručuje, že použité tovary sú nové, v prvej akostnej triede, zodpovedajú požiadavkám kupujúceho a štandardom dohodnutým v tejto zmluve.

8. V prípade oznámenia vád kupujúcim v záručnej lehote sa predávajúci zaväzuje ich bezodplatne a  bez zbytočného odkladu odstrániť.

9. Do 48 hodín od oznámenia reklamovaných vád sa predávajúci zaväzuje vykonať obhliadku, a najneskôr do 7 kalendárnych dní odo dňa doručenia reklamácie kupujúceho sa zaväzuje ich odstraňovať a v čo najkratšom technicky možnom čase ich odstrániť. Pokiaľ nebude možné vykonať nápravu na mieste dodania, je predávajúci povinný stroje doviezť a priviezť do/zo servisu na svoje vlastné náklady počas trvania záručnej doby. Lehota odstránenia vád sa dohodne písomnou formou a nesmie však presiahnuť 14 kalendárnych dní.

10. V prípade nedodržania dohodnutej lehoty odstránenia vád môže kupujúci nechať vykonať opravu treťou osobou a náklady na opravu vyfakturovať predávajúcemu, ktorý je povinný ich uhradiť. Záruka predávajúceho podľa tejto zmluvy tým nie je dotknutá. Predávajúci je povinný fakturovanú čiastku v plnej výške uhradiť do 14 kalendárnych dní od doručenia faktúry.

11. Na písomnú žiadosť kupujúceho je predávajúci povinný bez zbytočného odkladu reklamované vady odstrániť, aj keď neuznáva, že za vady zodpovedá. V sporných prípadoch znáša náklady na odstránenie vád až do rozhodnutia súdu o oprávnenosti uplatnenia zodpovednosti za vady predávajúci.

12. Predávajúci sa zaväzuje, že do 24 hodín od oznámenia reklamovanej vady predmetu kúpnej zmluvy kupujúcim, zabezpečí náhradné vozidlo na zvoz komunálneho odpadu, až do odstránenia závad na predmete kúpnej zmluvy.

13. Záručná doba sa predlžuje o dobu započatú dňom oznámenia vád a končiacu dňom opravenia reklamovaného tovaru predávajúcim.

**VI. OSTATNÉ DOJEDNANIA**

1. V  prípade ak sa akékoľvek ustanovenia tejto zmluvy stane neplatným v  dôsledku jeho rozporu s  platným právnym poriadkom, nespôsobí to neplatnosť celej tejto zmluvy. Zmluvné strany sa v  takomto prípade zaväzujú vzájomným rokovaním nahradiť neplatné, alebo neúčinné zmluvné ustanovenie novým platným zmluvným ustanovením tak, aby ostal zachovaný obsah, zámer a  účel sledovaný touto zmluvou.

2. Každý účastník zmluvy týmto dáva druhému účastníkovi zmluvy výslovný súhlas so spracovaním svojich osobných údajov v súvislosti s uzatvoreným právnym vzťahom. Odvolanie súhlasu so spracovaním osobných údajov musí byť písomné a doručené druhej strane.

3. Akákoľvek písomnosť doručovaná zmluvnou stranou druhej zmluvnej strane podľa tejto zmluvy (napr. Výzva, výpoveď, odstúpenie od zmluvy, oznámenie atď.) považuje sa za doručenú dňom jej doručenia na adresu uvedenú v záhlaví tejto zmluvy alebo na inú adresu včas oznámenú druhej zmluvnej strane. Ak sa z akýchkoľvek dôvodov nepodarí písomnosť doručiť, písomnosť sa považuje za doručenú tiež v prípade, že druhá zmluvná strana písomnosť odmietla prevziať, v takomto prípade sa za deň doručenia považuje deň odmietnutia prevzatia alebo sa písomnosť považuje za doručenú pokiaľ druhá zmluvná strana neprevzala písomnosť zaslanú poštou ako doporučenú zásielku, za deň doručenia sa v takomto prípade považuje tretí deň odo dňa uloženia zásielky na pošte.

4. Táto zmluva a skutočnosti, ktoré sú v nej uvedené, alebo ktoré sa obe strany dozvedia v súvislosti s touto zmluvou, predstavujú predmet obchodného tajomstva. Obe strany sa zaväzujú chrániť obchodné tajomstvo dostatočným spôsobom, aby sa o jeho obsahu alebo časti jeho obsahu nedozvedeli tretie osoby. Pokiaľ dá jedna zo strán písomné povolenie druhej strane na zverejnenie uvedeného obchodného tajomstva platí, že zverejnené skutočnosti prestávajú byť obchodným tajomstvom, a to s účinnosťou udelenia uvedeného súhlasu. Pod zverejnenie obchodného tajomstva nespadá použitie potrebných informácií alebo dokumentov pre inštitúcie oprávnené na výkon kontroly v súvislosti s poskytnutím finančného príspevku zo štrukturálnych fondov, použitie informácií v prípadných súdnych, rozhodcovských alebo správnych konaniach ohľadom práv alebo povinností vyplývajúcich z tejto zmluvy.

5. Kupujúci I predávajúci sú povinní strpieť výkon kontroly/auditu/ overovania súvisiaceho s dodávaným tovarom a jeho dodávkou spojenými službami kedykoľvek počas platnosti a účinnosti zmluvy, na základe ktorej bol kupujúcemu poskytnutý finančných príspevok, a to oprávnenými osobami, ktorými sú najmä poskytovateľ a ním poverené osoby, Najvyšší kontrolný úrad SR, príslušná správa finančnej kontroly, Certifikačný orgán a nimi poverené osoby, Orgán auditu, jeho spolupracujúce orgány a nimi poverené osoby, splnomocnení zástupcovia Európskej Komisie a Európskeho dvora audítorov, osoby prizvané orgánmi, ktoré sú uvedené ako oprávnené osoby v súlade s príslušnými právnymi predpismi SR a ES a poskytnúť im všetku potrebnú súčinnosť.

6. Úspešný uchádzač (dodávateľ) má povinnosť posyktnúť objednávateľovi k podpisu zmluvy zoznam jeho subdodávateľov v rozsahu podľa § 41 ods. 3 zákona o verejnom obstarávaní a do 5 pracovných dní odo dňa akejkoľvek zmeny subdodávateľa nahlásil kupujúcemu údaje v rozsahu minmálne podľa ods. 3 v § 41 zákona o verejnom obstarávaní. Zmena subdodávateľa podlieha písomnému schváleniu kupujúcim.

7. Zmluvné strany sa dohodli, že predávajúci nie je oprávnený postúpiť pohľadávky, ktoré mu vznikli, resp. vzniknú v súvislosti s touto zmluvou voči kupujúcemu na tretiu osobu, ani si ich jednostranne započítať, bez predchádzajúceho písomného súhlasu kupujúceho.

**VII. ZÁVEREČNÉ USTANOVENIA**

1. Predávajúci je viazaný týmto návrhom zmluvy odo dňa doručenia jej podpísaného textu kupujúcemu.

2. Táto zmluva je platná dňom podpisu oboma zmluvnými stranami a nadobúda účinnosť v deň doručenia objednávky vystavenej zo strany kupujúceho predávajúcemu.

3. V prípade neuzavretia zmluvy o nenávratný finančný príspevok v rámci uvedeného programu, odstúpenia od nej, alebo neschválenia procesu verejného obstarávania, si Kupujúci vyhradzuje právo písomne oznámiť predávajúcemu, že táto zmluva bez ďalšieho zaniká.

4. Meniť alebo dopĺňať text tejto zmluvy je možné len formou písomných, očíslovaných dodatkov, ktoré budú platné po ich podpísaní štatutárnymi orgánmi obidvoch zmluvných strán a budú neoddeliteľnou súčasťou tejto zmluvy.

5. Práva a povinnosti vyplývajúce z tejto zmluvy prechádzajú na právnych nástupcov zmluvných strán.

6. Táto zmluva sa spravuje právom Slovenskej republiky. Vzťahy zmluvných strán, ktoré nie sú výslovne riešené touto zmluvou, sa riadia príslušnými ustanoveniami Obchodného zákonníka Slovenskej republiky v platnom znení ku dňu uzavretia tejto zmluvy a ďalšími všeobecne platnými predpismi Slovenskej republiky.

7. Zmluva je vyhotovená v piatich rovnopisoch, z ktorých 4 rovnopisy obdrží kupujúci a 1 rovnopis predávajúci.

8. Zmluvné strany po oboznámení sa s obsahom zmluvy vyhlasujú, že súhlasia s jej obsahom, jej obsahu a právnym účinkom z nej vyplývajúcich porozumeli, že táto zmluva bola uzatvorená slobodne a vážne na základe pravdivých údajov a nebola dohodnutá v  tiesni ani za iných jednostranne nevýhodných podmienok a  preto ju na znak súhlasu s  jej znením vlastnoručne podpisujú.

9. Neoddeliteľnou súčasťou tejto zmluvy sú prílohy:

Príloha č. 1: rozsah a špecifikácia tovaru s cenami (návrh na plnenie kritéria/cena)

Príloha č. 2: zoznam subdodávateľov *– predkladá minimálne úspešný uchádzač k podpisu kúpnej zmluvy*

Kupujúci: Predávajúci:

V ............................ dňa ......................... V ....................... dňa ….............

................................................ ...................................................

**Príloha č. 1 Rozsah a špecifikácia tovaru s cenami (návrh na plnenie kritéria/cena)**

**Vozidlo na zvoz komunálneho odpadu**

**Špecifikácia vozidla, nadstavby a vyklápača na vývoz komunálneho odpadu**

|  |  |  |
| --- | --- | --- |
| **Technické požiadavky verejného obstarávateľa** | **Požadovaný parameter** | **Doplniť reálny ponúkaný parameter, resp.**  **áno/nie** |
| **Podvozok v KOMUNÁLNOM PREVEDENÍ - názov výrobcu/typ resp. označenie: ...** | | | |
| Motor | Min. 240 koní |  |
| Emisná norma | Min. EURO 6 |  |
| Pohon kolies | Min. 4 x 4 |  |
| Regulácia motora EDC | Áno |  |
| 2 žlté LED majáky | Áno |  |
| Celková hmotnosť | Max. 16 000kg |  |
| Výfuková rúra vysokovytiahnutá – vľavo | Áno |  |
| Uzavierka diferencialu na zadnej náprave | Áno |  |
| Stále prevody | Áno |  |
| Disky kolies 10-dierové | Áno |  |
| Nosnosť pneumatík zvýšená o 10% | Áno |  |
| Palivová nádrž | Objem min. 130l |  |
| Nádrž na AdBlue | Objem max. 50l |  |
| Brzdy -(EBS,ESS,EBA2,ABS,ESP) | Áno |  |
| Kabína vodiča „C“ = 1+2 | Áno |  |
| Klimatizácia | Áno |  |
| Batérie 12 V 155 Ah 2 kusy | Áno |  |
| Výstražné majáky na streche kabíny | min. 2 ks |  |
| Svetlá denného svietenia LED | ÁNO |  |
| Povinná výbava vozidla podľa vyhlášky | ÁNO |  |
| **Nadstavba na zvoz odpadu - názov výrobcu/typ resp. označenie: ...** | | | |
| Konštrukcia nadstavby s lineárnym stláčaním a protitlakom výtlačného štítu | ÁNO |  |
| Zásobník nadstavby s využiteľným objemom bez nakladacej vane | min. 14 m3 |  |
| Konštrukcia stien zásobníka s hladkými bokmi bez vonkajšieho prídavného rebrovania | ÁNO |  |
| Minimálna konštrukčná hrúbka zásobníka nadstavby   * Podlaha v celej dĺžke nadstavby * Steny v celej dĺžke nadstavby * Strop v celej dĺžke nadstavby | min. 5 mm  min. 4 mm  min. 3 mm |  |
| Priečny záchytný žľab tekutej zložky odpadu v dne zásobníka s uzatváracím ventilom alebo obdobné ekvivalentné technické riešenie | ÁNO |  |
| Servisné dvierka na boku nadstavby vpravo, alebo vľavo s prístupovým rebríkom | ÁNO |  |
| Vytláčací štít zásobníka s obojstranným bočným vedením | ÁNO |  |
| Vodiace dráhy výtlačného štítu v bokoch zásobníka vľavo a vpravo z oteru-vzdorného materiálu | ÁNO |  |
| Utesnenie predného a zadného čela zásobníka proti úniku kvapalnej zložky odpadu   * Výška utesnenia | ÁNO  min. 500 mm |  |
| Nakladacia vaňa zásobníka s využiteľným objemom | min. 2,2 m3 |  |
| Minimálna konštrukčná hrúbka nakladacej vane   * Podlaha z oteru-vzdorného materiálu * Steny z oteru-vzdorného materiálu | min. 8 mm  min. 6 mm |  |
| Pracovné svetlo pre osvetlenie nakladacieho priestoru vpravo a vľavo | 1+1 ks |  |
| Výstražný maják s ochranou klietkou vpravo a vľavo na nakladacej vani v hornom obryse vozidla nezvyšujúci prejazdnú výšku vozidla | 1+1 ks |  |
| Lisovací mechanizmus s posuvnou nosnou doskou a nakladacou lopatou   * Výkon pri lisovaní * Plniaca kapacita lisu * Funkcia činnosti lisu v súbehu s činnosťou vyklápača | ÁNO  min. 23 t / m2  min. 8m3 / min  ÁNO |  |
| Obojstranné bočné vedenie lisovacieho mechanizmu s oteru vzdorného materiálu   * Konštrukčná hrúbka vodiacich dráh lisovacieho mechanizmu | ÁNO  min. 8 mm |  |
| Hydraulické piestnice pohybu nosnej dosky umiestnené tak, aby bolo zabránené ich poškodeniu pri činnosti lisu v súbehu s nakladaním odpadu (umiestnené mimo vnútorný profil nakladacej vane, alebo iná ochrana proti poškodeniu) | ÁNO |  |
| Piestnice zdvíhania nakladacej vane umiestnene mimo profil vytláčania odpadu | ÁNO |  |
| Obojstranné ovládanie lisovacieho mechanizmu, vpravo s možnosťou ovládania jednotlivých fáz lisovacieho mechanizmu | ÁNO |  |
| Riadiaci systém ovládania a komunikácie nadstavby s dátovou zbernicou Can-bus   * Ochranné krytie proti poškodeniu vodou | ÁNO  min. IPE 64 |  |
| Ovládací panel nadstavby v kabíne vozidla s farebným monitorom a ovládacím menu v slovenskom alebo českom jazyku minimálne s:   * Integrovaným výstupom zadnej bezpečnostnej kamery na ovládacom panely * Možnosťou nastavenia lisovacieho tlaku pre jednotlivé druhy odpadu * (zmiešaný / papier / plast / sklo / bio odpad) * Registrom prevádzkových podmienok nadstavby, registrácia minimálne * (MTH prevádzky, počet lisovacích cyklov / cyklov vyklápača) * Diagnostickým a servisným menu | ÁNO  ÁNO  ÁNO  ÁNO  ÁNO  ÁNO |  |
| Funkcia lisovania odpadu počas jazdy vozidla | ÁNO |  |
| Automatické centrálne mazanie nadstavby v prípade štyroch a viac mazacích bodov | ÁNO |  |
| Nadstavba vo farbe RAL 6002 | ÁNO |  |
| **Vyklápač odpadových nádob - názov výrobcu/typ resp. označenie: ...** | | | |
| Univerzálny automatický delený vyklápač odpadových nádob a kontajnerov pre presné dynamické váženie nádob, načítanie a záznam dát. Musí umožňovať integráciu systémov dynamického váženia a identifikácie nádob od rôznych poskytovateľov. | ÁNO |  |
| Dvoj-rýchlostné prevedenie vyklápača   * Cyklus vyprázdnenia pre nádoby s objemom (80-360 lit) * Cyklus vyprázdnenia pre nádoby s objemom (660-1300 lit) * Čas potrebný na vyprázdnenie je možné programovať | max. 7 s.  max. 12 s  ÁNO |  |
| Zdvíhacia sila   * Nádoby podľa EN840-1 * Nádoby podľa EN840-2 a 3 | min. 170 kg.  min. 750 kg |  |
| Uhol vyklopenia nádob | min. 46° |  |
| Ovládanie zdvihu a spúšťanie odpadových nádob hydraulicky | ÁNO |  |
| Režimy ovládania manuálne / poloautomatické / automatické | ÁNO |  |
| Univerzálne prevedenie vyklápača pre nakladanie odpadových nádob   * EN 840-1 s objemom (80-360 lit) * EN 840-2/3 s objemom (660-1300 lit) * DIN 6629 s objemom 60 - 110 lit | ÁNO  ÁNO  ÁNO |  |
| Automaticky ovládaná záchytná hrazda pre otváranie nádob   * EN 840-2/3 s objemom (660-1300 lit) | ÁNO |  |
| Automatické rozpoznávanie kontajnerov | ÁNO |  |
| Závesný hrebeň s istením pre nakladanie odpadových nádob  2 ks nádob 80 – 360 lit  1 ks nádoby 660-1100 lit | ÁNO  ÁNO |  |
| Výklopné DIN ramená so zámkom odpadových nádob pre nakladanie odpadových nádob  1 ks nádob 770 -1300 lit | ÁNO |  |
| Ochrana obsluhy na stupačke proti zachyteniu vyklápačom s priehľadom do nakladacieho priestoru | ÁNO |  |
| Displej s komunikačným rozhraním v slovenskom alebo českom jazyku so zobrazením prevádzkových dáta, počet cyklov, musí umožňovať vzdialený dohľad a parametrizáciu tzv. vzdialenú servisnú podporu. | ÁNO |  |
| Montáž vyklápača na nakladaciu vaňu s otvárateľným rámom podľa DIN 30731 pre vkladanie objemného odpadu | ÁNO |  |
| Centrálne ručné alebo automatické mazanie vyklápača | ÁNO |  |
| Certifikácia EN 1501-1 a EN 1501-5 | ÁNO |  |
|  | | | |
| Vozidlo, nadstavba a vyklápač ako funkčný celok, musí spĺňať všetky podmienky prevádzky podľa príslušných dotknutých vyhlášok a noriem najme EN 1501-1A v platnom znení ku dňu uvedenia do prevádzky | ÁNO |  |
| Dodanie TP vozidla vrátane zápisu nadstavby v deň odovzdania vozidla | ÁNO |  |
| Osvedčenie výrobcu / osvedčenie zástupcu výrobcu pre ponúkaný typ nadstavby na zvoz odpadu | ÁNO |  |
| Návod k obsluhe, údržbe a katalóg ND v slovenskom alebo českom jazyku (podvozok, nadstavba, vyklápač) | ÁNO |  |
| **Individuálne váženie odpadových nádob a kontajnerov:** | | | |
| Individuálne váženie odpadových nádob a kontajnerov musí umožňovať adresné účtovanie domácností podľa vyprodukovaného odpadu. Jednotlivé váženia sú posielané do GPS/GSM modulu a musia sa zobrazovať v užívateľskej aplikácii. | ÁNO |  |
| Elektronika umiestnená vo vode odolnom boxe na nadstavbe | ÁNO |  |
| * Nádoby podľa EN840-1 vážené nezávisle na ľavom aj pravom vyklápači * Nádoby podľa EN840-2 a 3 – vážené na hrebeni alebo na bočných výklopných DIN ramenách | ÁNO  ÁNO |  |
| LCD displej zobrazujúci aktuálne naváženú hmotnosť | ÁNO |  |
| Metrologické parametre váhy:   * Váživosť malé kontajnery * Váživosť veľké kontajnery 1100 l * Overovací dielik malé kontajnery * Overovací dielik veľké kontajnery 1 100 l * Pracovná teplota * Kompenzovaný náklon | 50/150 kg  500 kg  1 / 2 kg  5 kg  -25°C / + 60°C  min. +/- 10° |  |
| Nerezové tenzometrické snímače s krytím IP 68 | ÁNO |  |
| Nerezový monoblok s krytím IP 68 – A/D prevodník + merač rýchlosti a tlaku | ÁNO |  |
| Nerezová skrinka s krytím IP 68 a s riadiacou elektronikou upevnenou v zadnej časti nadstavby | ÁNO |  |
| **Monitorovacie systémy:** | | | |
| Monitorovací systém musí slúžiť primárne na evidovanie stavových veličín vozového parku, prevádzkových ukazovateľov a nákladov. Hlavný dôraz musí byť kladený na znižovanie priamych prevádzkových nákladov(PHL, náklady spojené s technickou prevádzkou vozidla, nepriamych prevádzkových nákladov (vplyv ľudského faktora, nepresnosť v evidenciách, možnosť evidovať pracovné výkony vozidiel a obsluhy, spresnenie a automatizácia administratívy, prepojenie na vnútropodnikový informačný systém IS, šetrenie nákladov, spresnenie lokalizácie vozidla).  Systém musí umožňovať online lokalizáciu vozidla, aktuálny prehľad jázd a činností vozidla, jeho históriu, prácu nadstavby, sledovanie pohybu a aktivít podľa oblastí a taktiež spracovanie dát dostupných vyčítaním FMS. | ÁNO |  |
| Pomocou hladinomera v nádrži musí systém zabezpečiť aktuálny stav paliva v nádrži, detekciu a alarm neželaného úbytku v nádrži. Taktiež systém musí umožniť automatický import tankovaní, porovnanie stavu nádrže a aktuálnu spotrebu, sledovať spotrebu osobitne na prídavné zariadenie. Údaje z dokladu, palubného počítača a nameraného paliva v jednom prehľade.  Možnosť manuálneho importu tankovania.Po inštalácii hardvérových prvkov do vozidla výstupom má byť automatizovaná agenda v podobe grafov, tabuliek, máp, možnosť exportov a integrácie dát, ďalej elektronická kniha jázd, elektronická stazka výkonov, podklad pre fakturáciu či vykazovanie.  Systém má umožňovať správu servisných udalostí, plánovanie údržby vozidla (odstrániť papierovú agendu). Upozornenia  na nežiadúce situácie alebo iné definované stavy je nutné vedieť zasielať cez sms alebo emailom užívateľovi. | ÁNO |  |
| Systém musí umožňovať monitorovanie práce nadstavby -  práca, MTH, prejdené kilometre aj spotrebované palivo sledované osobitne. | ÁNO |  |
| Systém musí zahŕňať označenie kontajnerov, monitoring zberového vozidla, online softvérovú aplikáciu pre kontrolu zvozu a mobilnú aplikáciu, ktorá umožňuje správu nádob.  Vývoz má byť pod automatickou kontrolou systému vo vozidle pri zdvihoch kontajnera. Systém má poskytovať informácie o každom vysypanom kontajneri a naloženom odpade.  Čítačka na vyklápači musí zaznamenať kontajner automaticky a systém spárovať vývoz s GPS pozíciou a  aktivitou vozidla v  konkrétnej lokalite. Dáta majú byť prepojené priamo so zberným vozidlom v  reálnom čase. Pri vysypávaní údaje automaticky posielané do databázy a okamžite viditeľné v softvéri, následne elektronický report k uskutočnenému výsypu. | ÁNO |  |
| Nádoba má byť označená jedninečným RFID tagom, ktorý identifikuje nádobu, lokalitu alebo oblasť výsypu, prípadne držiteľa nádoby. Výsyp nádob sa musí snímať automaticky, prostredníctvom čítačky priamo na vozidle bez potreby zásahu ľudskej obsluhy. | ÁNO |  |
| Súčasťou systému musí byť mobilná aplikácia na správu kontajnerov, ktorá umožní evidenciu kontajnerov a v prípade potreby aj dodatočné zmeny v evidencii. | ÁNO |  |
| Systém musí komunikovať s nainštalovanou váhou. Váha musí byť certifikovaná podľa európskych štandardov a noriem. Systém musí byť schopný priradiť vyčítanú váhu ku konkrétnej nádobe.  Pri zdvíhaní musí dochádzať k automatickému čítaniu hmotnosti plného kontajnera a pri pohybe kontajnera smerom dole sa musí odrátavať hmotnosť prázdneho kontajnera. Jednotlivé váženia sa ďalej musia vedieť spracovávať a spolu s ďalšími informáciami sa zobrazovať v softvéri. Váha musí byť inštalovaná na obidva vyklápače, ktoré pracujú samostatne, poprípade ako jedná váha pri vážení 4 kolesových nádob. Váhy musia byť metrologicky ciachované | ÁNO |  |
|  |  |  |
| Dodanie uvedenie do prevádzky, zaškolenie obsluhy | ÁNO |  |

|  |  |
| --- | --- |
| **CENA v EUR bez DPH:** |  |
| **DPH v EUR:** |  |
| **CENA v EUR s DPH:** |  |

**Príloha č. 2 Zoznam subdodávateľov**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |

V......................dňa ................

...........................................................

(Meno a priezvisko, funkcia), predávajúci